L 229/28
EL
Επίσημη Εφημερίδα της Ευρωπαϊκής Ένωσης
18.9.2023
δ) την παροχή κατάλληλου δικαιολογητικού εγγράφου που αποδεικνύει την ετοιμότητα του κράτους μέλους ή των κρατών μελών, όπου ο αιτών προτίθεται να δημιουργήσει την εγκατάστασή του, να υποστηρίξει ή να υποστηρίξουν τη δημιουργία της εν λόγω εγκατάστασης· ε) την ύπαρξη κατάλληλων πολιτικών, συμπεριλαμβανομένων μέτρων τεχνικής προστασίας και εφαρμοστικών μέτρων, που αποσκοπούν στη διασφάλιση της προστασίας των μη κοινολογούμενων πληροφοριών και των δικαιωμάτων ΔΙ, ειδικότερα προκειμένου να αποτρέπεται η άνευ αδείας κοινολόγηση εμπορικών απορρήτων ή η διαρροή ευαίσθητων αναδυόμενων τεχνολογιών.
Η Επιτροπή παρέχει καθοδήγηση σχετικά με τις απαιτούμενες πληροφορίες και τον σχετικό τους μορφότυπο.
3. Η Επιτροπή εξετάζει τις αιτήσεις, εκδίδει τις αποφάσεις της και ενημερώνει τον αιτούντα εντός έξι μηνών από την παραλαβή πλήρους αίτησης.
Εάν η Επιτροπή κρίνει ότι οι πληροφορίες που παρέχονται στην αίτηση είναι ελλιπείς, παρέχει στον αιτούντα τη δυνατότητα να υποβάλει τις πρόσθετες πληροφορίες που απαιτούνται για τη συμπλήρωση της αίτησης χωρίς αδικαιολόγητη καθυστέρηση.
Η απόφαση της Επιτροπής καθορίζει τη διάρκεια του καθεστώτος με βάση την προβλεπόμενη διάρκεια ζωής του έργου.
4. Η Επιτροπή παρακολουθεί την πρόοδο στη δημιουργία και τη λειτουργία των ολοκληρωμένων εγκαταστάσεων παραγωγής και των ανοιχτών χυτηρίων της ΕΕ και ενημερώνει το ευρωπαϊκό συμβούλιο για τους ημιαγωγούς σε τακτική βάση. 5.
Ο φορέας εκμετάλλευσης της εγκατάστασης μπορεί να ζητήσει από την Επιτροπή να επανεξετάσει τη διάρκεια του καθεστώτος ή να τροποποιήσει τα οικεία σχέδια εφαρμογής όσον αφορά τη συμμόρφωση με τις απαιτήσεις του άρθρου 13 παράγραφος 3 ή του άρθρου 14 παράγραφος 3 αντίστοιχα, εφόσον κρίνει ότι η εν λόγω επανεξέταση είναι δεόντως αιτιολογημένη λόγω απρόβλεπτων εξωτερικών περιστάσεων.
Βάσει της επανεξέτασης, η Επιτροπή μπορεί να αναθεωρήσει τη διάρκεια του καθεστώτος που χορηγείται σύμφωνα με την παράγραφο 3 του παρόντος άρθρου ή να αποδεχθεί την τροποποίηση των σχεδίων εφαρμογής. 6.
Εάν η Επιτροπή διαπιστώσει ότι μια εγκατάσταση δεν πληροί πλέον τις απαιτήσεις που ορίζονται στο άρθρο 13 παράγραφος 3 ή στο άρθρο 14 παράγραφος 3 παρέχει στον φορέα εκμετάλλευσης της ολοκληρωμένης εγκατάστασης παραγωγής ή ανοιχτού χυτηρίου της ΕΕ τη δυνατότητα να υποβάλει παρατηρήσεις και να προτείνει κατάλληλα μέτρα.
7. Η Επιτροπή μπορεί να καταργήσει απόφαση με την οποία αναγνωρίζεται το καθεστώς ολοκληρωμένης εγκατάστασης παραγωγής ή ανοιχτού χυτηρίου της ΕΕ, εάν η αναγνώριση βασίστηκε σε αίτηση που περιείχε εσφαλμένες πληροφορίες ή εάν, παρά την ολοκλήρωση της διαδικασίας της παραγράφου 5 του παρόντος άρθρου, η ολοκληρωμένη εγκατάσταση παραγωγής ή το ανοιχτό χυτήριο της ΕΕ δεν πληροί τις απαιτήσεις που ορίζονται στο άρθρο 13 παράγραφος 3 ή στο άρθρο 14 παράγραφος 3 αντίστοιχα.
Πριν λάβει την εν λόγω απόφαση, η Επιτροπή ζητεί τη γνώμη του ευρωπαϊκού συμβουλίου για τους ημιαγωγούς, αφού πρώτα του κοινοποιήσει τους λόγους για την προτεινόμενη κατάργηση.
Κάθε απόφαση ανάκλησης του καθεστώτος ολοκληρωμένης εγκατάστασης παραγωγής ή ανοιχτού χυτηρίου της ΕΕ αιτιολογείται δεόντως και υπόκειται σε δικαίωμα προσφυγής του φορέα εκμετάλλευσης. 8.
Οι εγκαταστάσεις των οποίων το καθεστώς ως ολοκληρωμένων εγκαταστάσεων παραγωγής ή ανοιχτών χυτηρίων της ΕΕ έχει ανακληθεί βάσει της παραγράφου 7 του παρόντος άρθρου χάνουν όλα τα δικαιώματα που συνδέονται με την αναγνώριση του καθεστώτος αυτού και απορρέουν από τον παρόντα κανονισμό.
Ωστόσο, οι εν λόγω εγκαταστάσεις εξακολουθούν να υπόκεινται στην υποχρέωση που ορίζεται στο άρθρο 26 παράγραφος 1 για περίοδο ισοδύναμη με εκείνη που προβλεπόταν αρχικά όταν χορηγήθηκε το καθεστώς σύμφωνα με την παράγραφο 3 του παρόντος άρθρου ή, σε περίπτωση επανεξέτασης του καθεστώτος, ισοδύναμη με την εφαρμοστέα διάρκεια σύμφωνα με την παράγραφο 5 του παρόντος άρθρου.
Άρθρο 16 Δημόσιο συμφέρον και δημόσια στήριξη 1.
Οι ολοκληρωμένες εγκαταστάσεις παραγωγής και τα ανοιχτά χυτήρια της ΕΕ θεωρείται ότι συμβάλλουν στην ασφάλεια του εφοδιασμού με ημιαγωγούς και στην ανθεκτικότητα του οικοσυστήματος ημιαγωγών της Ένωσης και άρα ότι εξυπηρετούν το δημόσιο συμφέρον. 2.
Για να επιτευχθεί η ασφάλεια εφοδιασμού και η ανθεκτικότητα του οικοσυστήματος ημιαγωγών της Ένωσης, τα κράτη μέλη μπορούν, με την επιφύλαξη των άρθρων 107 και 108 της Συνθήκης, να εφαρμόζουν μέτρα στήριξης και να προβλέπουν διοικητική στήριξη σε ολοκληρωμένες εγκαταστάσεις παραγωγής και ανοιχτά χυτήρια της ΕΕ σύμφωνα με το άρθρο 18.